**สะพานบ้านบูเก๊ะตา** (มลายู: *Jambatan Bukit Tal*) เป็นสะพานข้ามแม่น้ำโก-ลกแห่งที่ 2 เชื่อมระหว่างบ้านบูเก๊ะตา ตำบลโละจูด อำเภอแว้ง จังหวัดนราธิวาส กับบ้านบูกิตบูงา รัฐกลันตัน ประเทศมาเลเซีย เป็นสะพานคอนกรีต 2 ช่องจราจร ยาว 120 เมตร กว้าง 16.9 เมตร ดำเนินการสร้างโดยกรมทางหลวงของไทย และกรมโยธาธิการ มาเลเซีย ใช้เวลาสร้าง 1 ปี งบประมาณ 90 ล้านบาท โดยออกค่าใช้จ่ายฝ่ายละครึ่ง เปิดให้บริการ 08.00-17.00 น. ในฐานะจุดผ่อนปรนชั่วคราว โดยเป็นหนึ่งในแผนงานพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย และยุทธศาสตร์การพัฒนาร่วมสำหรับพื้นที่ชายแดนไทย-มาเลเซีย ร่วมลงนามโครงการเมื่อวันที่ 14 ตุลาคม พ.ศ. 2547 สะพานแห่งนี้ยังสร้างในโอกาสครบรอบ 50 ปีความสัมพันธ์ทางการทูตไทยและมาเลเซีย หลังจากที่สะพานข้ามแม่น้ำโก-ลกแห่งแรก เชื่อมสุไหงโก-ลกกับเขตรันเตาปันจัง ได้สร้างมาแล้วถึง 34 ปี

พิธีเปิดมีขึ้นเมื่อวันศุกร์ที่ 21 ธันวาคม พ.ศ. 2550 โดยพล.อ. สุรยุทธ์ จุลานนท์ นายกรัฐมนตรี และภริยา เป็นประธานในพิธี พร้อมด้วยนายนิตย์ พิบูลสงคราม รัฐมนตรีว่าการกระทรวงการต่างประเทศ พล.ร.อ. ธีระ ห้าวเจริญ รัฐมนตรีว่าการกระทรวงคมนาคม พล.ร.อ. บุญรอด สมทัศน์ รัฐมนตรีว่าการกระทรวงกลาโหม และนายพระนาย สุวรรณรัตน์ ผอ.ศอ.บต. ส่วนฝ่ายมาเลเซีย ดาโต๊ะ ซรี อับดุลละฮ์ อะฮ์มัด บาดาวี นายกรัฐมนตรี และภริยาเป็นประธานในพิธี

ต่อมาในวันพุธที่ 9 ธันวาคม พ.ศ. 2552 นายอภิสิทธิ์ เวชชาชีวะ นายกรัฐมนตรี นายสุเทพ เทือกสุบรรณ รองนายกรัฐมนตรีด้านความมั่นคง และ พล.อ. ประวิตร วงษ์สุวรรณ รัฐมนตรีว่าการกระทรวงกลาโหม ได้เข้าร่วมพิธีเปิดสะพานมิตรภาพไทย-มาเลเซีย กับนายนาจิบ ราซัก นายกรัฐมนตรีมาเลเซีย ได้มีพิธีตั้งชื่อสะพานแห่งนี้ว่า **สะพานมิตรภาพ** (มลายู: *Jambatan Persahabatan*) และลงนามความตกลงว่าด้วยการบริหารจัดการ การบำรุงรักษา และการใช้งานสะพานมิตรภาพ

ดูเพิ่ม
-------

* สะพานรันเตาปันจัง–สุไหงโก-ลก

อ้างอิง
-------

1. ↑  "Friendship Bridge Linking Thailand and Malaysia". Thai Public Relations Department. คลังข้อมูลเก่าเก็บจากแหล่งเดิมเมื่อ 17 March 2016. สืบค้นเมื่อ 18 March 2016.
2. ↑  "The Official Opening Ceremony of the Second Bridge Crossing the Kolok River". Ministry of Foreign Affairs, Thailand. คลังข้อมูลเก่าเก็บจากแหล่งเดิมเมื่อ 27 December 2007. สืบค้นเมื่อ 4 January 2008.
3. ↑  "Construction of additional bridge between Malaysia, Thailand to start next year". *Bernama*. Astro Awani. 26 April 2015. คลังข้อมูลเก่าเก็บจากแหล่งเดิมเมื่อ 17 March 2016. สืบค้นเมื่อ 16 March 2016.

* การเปิดสะพานข้ามแม่น้ำโก-ลก แห่งที่ 2ฯ โดยส.ศ.ช. ศุกร์ที่ 8 สิงหาคม 2008 14:37:00 น.
* เปิดสะพานมิตรภาพไทย-มาเลย์ ดันค้าชายแดนนราฯ ฉิว 100 ล.ต่อวัน เก็บถาวร 2016-03-05 ที่ เวย์แบ็กแมชชีน ผู้จัดการออนไลน์ 8 ธันวาคม 2552

| **สะพานข้ามแม่น้ำโก-ลกในปัจจุบัน** |
| --- |
| **เหนือน้ำ***ทิวเขาสันกาลาคีรี* | **สะพานมิตรภาพแห่งที่ 2 (ไทย–มาเลเซีย)** | **ท้ายน้ำ**สะพานมิตรภาพ (ไทย–มาเลเซีย) |

| * ด
* ค
* ก
พรมแดน ด่านพรมแดน และจุดผ่านแดนระหว่างประเทศไทยกับประเทศมาเลเซีย |
| --- |
| พรมแดนธรรมชาติ | 
* ทิวเขาสันกาลาคีรี
* แม่น้ำโก-ลก
* สถานีรถไฟสุไหงโก-ลก

 | ธงชาติไทยธงชาติมาเลเซีย |
| ด่านพรมแดนถาวร | 
* ตากใบ
* สุไหงโก-ลก
* บ้านบูเก๊ะตา
* เบตง
* สะเดา
* ปาดังเบซาร์
* บ้านประกอบ
* วังประจัน
* สตูล

 |
| อื่น ๆ | สะพานมิตรภาพไทย–มาเลเซีย แห่งที่ 1 (สุไหงโก-ลก–รันเตาปันจัง) • สะพานมิตรภาพไทย–มาเลเซีย แห่งที่ 2 (แว้ง–บูกิตบูงา) |
| ชายแดนไทย–มาเลเซีย |

พิกัดภูมิศาสตร์: 5°50′20.09″N 101°53′32.74″E﻿ / ﻿5.8389139°N 101.8924278°E﻿ / 5.8389139; 101.8924278